CELEX: 62019TB0236
Language: ro
Date: 2020-03-12 00:00:00
Title: Cauza T-236/19: Ordonanța Tribunalului din 12 martie 2020 – Le Comité de Douzelage de Houffalize/Comisia și EACEA [„Acțiune în anulare – Programul «Europa pentru cetățeni» (2014-2020) – Cerere de propuneri «Înfrățirea orașelor 2017, al doilea termen» (EACEA 36/2014) – Decizia EACEA de respingere a candidaturii reclamantului pentru nerespectarea unui criteriu de eligibilitate – Decizia Comisiei de respingere a acțiunii în contencios administrativ având ca obiect decizia EACEA – Candidatură prezentată de o asociere de fapt – Capacitate procesuală – Lipsa probei existenței juridice – Inadmisibilitate”]

25.5.2020   
            
            
               RO
            
            
               Jurnalul Oficial al Uniunii Europene
            
            
               C 175/26
            
         
      Ordonanța Tribunalului din 12 martie 2020 – Le Comité de Douzelage de Houffalize/Comisia și EACEA
      (Cauza T-236/19) (1)
      
      („Acțiune în anulare - Programul «Europa pentru cetățeni» (2014-2020) - Cerere de propuneri «Înfrățirea orașelor 2017, al doilea termen» (EACEA 36/2014) - Decizia EACEA de respingere a candidaturii reclamantului pentru nerespectarea unui criteriu de eligibilitate - Decizia Comisiei de respingere a acțiunii în contencios administrativ având ca obiect decizia EACEA - Candidatură prezentată de o asociere de fapt - Capacitate procesuală - Lipsa probei existenței juridice - Inadmisibilitate”)
      (2020/C 175/34)
      Limba de procedură: franceza
      
         Părțile
      
      
         Reclamant: Le Comité de Douzelage de Houffalize (Belgia) (reprezentant: A. Kettels, avocată)
      
         Pârâte: Comisia Europeană (reprezentanți: G. Wils și A. Kyratsou, agenți) și Agenția Executivă pentru Educație, Audiovizual și Cultură (reprezentanți: H. Monet și N. Durand, agenți)
      
         Obiectul
      
      Cerere întemeiată pe articolul 263 TFUE având ca obiect anularea sau modificarea, pe de o parte, a Deciziei EACEA din 25 iunie 2018 de respingere a cererii de acordare a unei subvenții reclamantului în cadrul invitației de depunere a candidaturilor „Înfrățirea orașelor 2017, al doilea termen” (EACEA 36/2014) și, pe de altă parte, a Deciziei de punere în aplicare C(2019) 527 final a Comisiei din 4 februarie 2019 de respingere a acțiunii în contencios administrativ formulate de reclamant în temeiul articolului 22 alineatul (1) din Regulamentul nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (JO 2003, L 11, p. 1, Ediție specială, 01/vol. 8, p. 256)
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Constată că nu este necesar să se pronunțe asupra excepției de inadmisibilitate ridicate de Agenția Executivă pentru Educație, Audiovizual și Cultură (EACEA).
               
            
                  3)
               
               
                  Constată că nu este necesar să se pronunțe asupra cererii de intervenție formulate de EACEA.
               
            
                  4)
               
               
                  Le Comité du Douzelage de Houffalize suportă, pe lângă propriile cheltuieli de judecată, cheltuielile de judecată efectuate de Comisia Europeană și de EACEA, cu excepția celor aferente cererii de intervenție.
               
            
                  5)
               
               
                  EACEA suportă propriile cheltuieli de judecată aferente cererii de intervenție.
               
            
         (1)  JO C 270, 12.8.2019.